CELEX: 32019R1207
Language: hu
Date: 2019-07-15 00:00:00
Title: A Tanács (EU) 2019/1207 végrehajtási rendelete (2019. július 15.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról

17.7.2019   
               
               
                  HU
               
               
                  Az Európai Unió Hivatalos Lapja
               
               
                  L 191/1
               
            
         A TANÁCS (EU) 2019/1207 VÉGREHAJTÁSI RENDELETE
         (2019. július 15.)
         a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről szóló, 2017. augusztus 30-i (EU) 2017/1509 tanácsi rendeletre ( (1)) és különösen annak 47. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. augusztus 30-án elfogadta az (EU) 2017/1509 rendeletet.
                  
               
                     (2)
                  
                  
                     A Tanács az (EU) 2017/1509 rendelet 47a. cikke (1) bekezdésével összhangban felülvizsgálta a jegyzékbe vett személyeknek és szervezeteknek az említett rendelet XV., XVI., XVII. és XVIII. mellékletében foglalt jegyzékét.
                  
               
                     (3)
                  
                  
                     Az egyik személyre vonatkozóan az XIII. és a XV. mellékletben is szerepel bejegyzés, ezért a vonatkozó bejegyzést a XV. mellékletből törölni kell. Az egyik szervezetre vonatkozóan a XVI. mellékletben foglalt bejegyzést naprakésszé kell tenni.
                  
               
                     (4)
                  
                  
                     Az (EU) 2017/1509 rendelet XV. és XVI. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2017/1509 rendelet XV. és XVI. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2019. július 15-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  HL L 224., 2017.8.31., 1. o.
         
      
      
         
            MELLÉKLET
            Az (EU) 2017/1509 rendelet a következőképpen módosul:
            
                        1.
                     
                     
                        A XV. mellékletben az A. rész („A 34. cikk (4) bekezdésének a) pontjával összhangban jegyzékbe vett természetes személyek”) a következőképpen módosul:
                        
                                    a)
                                 
                                 
                                    a 30. bejegyzés (RI Pyong Chol, születési idő: 1948) törlésre kerül;
                                 
                              
                                    b)
                                 
                                 
                                    a többi bejegyzés számozása 1–27-re változik.
                                 
                              
                  
                        2.
                     
                     
                        A XVI. mellékletben a b) („Jogi személyek, szervezetek és szervek”) alcímében a következő bejegyzés helyébe a következő szöveg lép:
                        
                                    „3.
                                 
                                 
                                    Maritime Administrative Bureau
                                    más néven North Korea Maritime Administration Bureau vagy Maritime Administration of DPR Korea
                                 
                                 
                                    
                                                Cím: Ryonhwa-2Dong, Central District, Phenjan, KNDK
                                             
                                          
                                                PO BOX 416.
                                             
                                          
                                                Tel.: 850-2-181118059
                                             
                                          
                                                Fax: 850 2 381 4410
                                             
                                          
                                                E-mail: mab@silibank.net.kp
                                             
                                          
                                                Honlap: www.ma.gov.kp
                                             
                                          
                                 
                                    2017.10.16.
                                 
                                 
                                    A Maritime Administrative Bureau segített kijátszani az ENSZ BT által kivetett szankciókat, többek között azzal, hogy átnevezte és újra lajstromba vette az egyes jegyzékbe vett szervezetek eszközeit, és hamis okmányokat állított ki az ENSZ BT szankciói által érintett hajók számára.”